text: У Беларусі высадзяць больш за 143 тыс. дрэў у час месячніка па азеляненні | Навіны | Міністэрствам прыродных рэсурсаў і аховы навакольнага асяроддзя Рэспублікі Беларусь
  Міністэрства прыродных рэсурсаў і аховы навакольнага асяроддзя Рэспублікі Беларусь
  Рус Eng Бел
  Аб Міністэрстве
  Дзейнасць
  Прыёмная
  Рэжым работы
  Графік прыёму
  "Адно акно"
  Адміністрацыйныя працэдуры
  Графік правядзення "прамых тэлефонных ліній" і "гарачых ліній"
  Электронныя звароты
  Кругласутачныя тэлефоны
  Лента новостей
  Навіны
  Інфармацыя аб прэс-службе
  Галоўная/ Лента новостей/ Навіны
  У Беларусі высадзяць больш за 143 тыс. дрэў у час месячніка па азеляненні
  15.09.2022
  15 верасня, Мінск /Кар. БЕЛТА/. Міністэрства прыродных рэсурсаў і аховы навакольнага асяроддзя аб'яўляе ў Беларусі з 17 верасня асенні месячнік па азеляненні, паведамілі БЕЛТА ў прэс-службе ведамства.
  У Беларусі з 17 верасня стартуе месячнік па азеляненні. Спецыялісты сістэмы прыродаахоўнага ведамства пракансультуюць аб правілах удзелу і разам з зацікаўленымі службамі арганізуюць пасадкі драўнінна-хмызняковай расліннасці на землях агульнага карыстання населеных пунктаў. Удзельнікаў забяспечаць пасадачным матэрыялам і інвентаром. У асенні перыяд у час правядзення азелянення прыдамавых і іншых тэрыторый населеных пунктаў у цэлым па рэспубліцы плануецца высадзіць больш за 143 тыс. дрэў і звыш 296 тыс. кустоў.
  "Паводле экспертных ацэнак вучоных, адно дрэва сярэдняй велічыні за 24 гадзіны ўзнаўляе столькі кіслароду, колькі неабходна для дыхання трох чалавек, а зялёныя пасадкі па ўсім свеце кожны год паглынаюць 600 млрд т вуглякіслага газу і выдзяляюць у атмасферу 400 млрд т кіслароду. Драўнінна-хмызняковая расліннасць зніжае запыленасць і загазаванасць паветра, выпрацоўвае фітанцыды (лятучыя рэчывы, што забіваюць бактэрыі), уплывае на вільготнасць і іанізацыю паветра. Пры актыўным удзеле грамадзян усяго за пяцігадовы перыяд у населеных пунктах Беларусі высаджана больш за 4,2 млн дрэў і кустоў. Сёння ў краіне дасягнута 83 працэнты азялененасці ў гарадах і раёнах, што адпавядае экалагічным нормам і патрабаванням. Гэта сур'ёзнае дасягненне як на постсавецкай прасторы, так і ў свеце", - расказалі ў прэс-службе Мінпрыроды.
  Акрамя таго, у ходзе асенняга месячніка па азеляненні будзе прадоўжана экалагічная акцыя "Дрэва героя". Гэтай вясной Мінпрыроды ініцыявала ў Беларусі закладку паркаў, алей і садоў, а таксама высадку дрэў у памяць аб загінулых воінах у месцах баявых дзеянняў. Як адзначылі ў ведамстве, беларускія грамадзяне ахвотна падтрымалі акцыю "Дрэва героя", чым унеслі важны ўклад у захаванне памяці аб адважных людзях, якія ахвяравалі сваімі жыццямі дзеля нашага мірнага неба.
  Прыняць удзел у названых мерапрыемствах можа кожны жадаючы, для гэтага трэба звярнуцца ў любы тэрытарыяльны орган Мінпрыроды. З больш падрабязнай інфармацыяй і кантактамі можна азнаёміцца на афіцыйным сайце міністэрства.-0-
  https://blr.belta.by/society/view/u-belarusi-vysadzjats-bolsh-za-143-tys-dreu-u-chas-mesjachnika-pa-azeljanenni-119501-2022/
  Версія для друку Усе навіны
  Апошнія навіны
  06.12.2022 Радыяцыйны маніторынг у зоне ўплыву БелАЭС абмеркавалі на каардынацыйнай сустрэчы ў МАГАТЭ